Det er de sidste års rygedebat, der har været med til at ændre efterskolernes rygeprofil kraftigt. Til sommer skodder yderligere seks efterskoler den sidste cigaret, og så er der rygeforbud på mere end halvdelen af de nordjyske efterskoler. Der er tre grunde til, at de unge kvittede smøgerne, fortæller Troels Schrøder, forstander på Rebild Efterskole. Skolen blev røgfri i sommers. - Det blev dels et problem i hverdagen, fordi vi hele tiden skulle vente på at rygerne fik røget færdigt. Men vi fik også ny sund idrætsprofil. Og til sidst er det jo noget der er oppe i hele samfundet, så vi blev nødt til at forholde os til det.

Referat:
De sidste par år har flere og flere nordjyske efterskoler kvittet smøgerne. 38 procent er nu røgfrie, oplyser P4
Nordjylland.